|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број:404-02-30/2/2020-02 | |
| Датум: 11.06.2020. године | |
| Немањина 22-26, Београд | |

**ПРЕДМЕТ: Појашњење конкурсне документације за јавну набавку у отвореном поступку – Набавка радова на изградњи Миљкутског натпутњака на km 3+808,41 на ауто-путу Е75, лева трака, деоница: гранични прелаз Келебија - петља Суботица Југ, Сектор 1, ЈН број 25/2020**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питање:

**ПИТАЊЕ БР.1:**

Молимо Вас за појашњење доказа неопходних за испуњавање захтеваног кадровског капацитета обзиром на нејасну формулацију на стр. 26 конкурсне документације.

Да ли се за запослене код Понуђача на одредено и неодређено време доставља Уговор о раду, ППП-ПД пријава и МА образац, а за радно ангажоване по другом основу у складу са Законом (рад ван радног односа) је довољно доставити Уговор о делу или Уговор о допунском раду?

**ОДГОВОР:**

**За запослене** код Понуђача на одређено и неодређено време **уз уговор о раду** доставити Извод из појединачне пореске пријаве за порез и доприносе по одбитку, односно **ППП-ПД пријаве за месец који претходи месецу објаве позива за подношење понуда**, оверену печатом и потписом овлашћеног лица понуђача, тако да се у тачки 4) прикажу наведена лица.

**За радно ангажоване** по другом основу у складу са законом (рад ван радног односа) понуђач мора доставити доказ којим се доказује да су исти радно ангажовани код понуђача (**МА обрасце, уз уговор о раду или уговор о делу или уговор о допунском раду или уговор о привременим и повременим пословима**).

Сваки уговор којим се доказује радни однос или радно ангажовање мора имати датум закључења и заводни печат Понуђача.

Напомена: Уговор о делу се може закључити само за радна места која нису систематизована код понуђача и која нису у оквиру делатности послодавца. Наиме, у складу са чланом 199. Закона о раду, послодавац може са одређеним лицем да закључи уговор о делу, ради обављања послова који су ван делатности послодавца, а који имају за предмет самосталну израду или оправку одређене ствари, самостално извршење одређеног физичког или интелектуалног посла. Уколико није испуњен наведени услов, неће бити прихваћен уговор о делу.

Запослење односно радно ангажовање, у складу са законом у наведеном смислу, мора постојати у тренутку подношења понуде.

Нису прихватљиви уговори који не садрже датум закључења и заводни број.